open-index/open-wikipedia-markdown huggingface dataset:
Jan Veselý

**Jan Veselý** (Ostrava, 24. travnja 1990.) je češki košarkaš i reprezentativac koji igra kao centar ili krilni centar za turski Fenerbahçe. Veselý je visok 2.11 metara. Igračku karijeru započeo je u slovenskom Geoplin Slovanu, nakon kojega je tri sezone proveo u Partizanu.

Tokom 2011. je prešao u NBA ligu, gdje je prvo tri sezone igrao za Washington Wizardse, a onda od veljače 2014. pa do kraja sezone za Denver Nuggetse. Nakon te sezone prelazi u turski Fenerbahçe. Uz ovo, Veselý je i redovni član češke reprezentacije, koju je predstavljao na EuroBasketu 2013. i 2015. godine.
Medical Center (TV serija)

***Medical Center*** () je američka dramska televizijska serija koja se od 1969. do 1976. godine emitirala na programu mreže CBS. Radnja je bila smještena u neimenovanu univerzitetsku bolnicu u Los Angelesu, a protagonisti, koje su tumačili Chad Everett i James Daly bili mladi kirurg dr. Joe Gannon i njegov stariji kolega i pretpostavljeni dr. Paul Lochner. Veliki dio zapleta se odnosio na njihov generacijski sukob; bolničarka Eve Willcox (čiji je lik tumačila Audrey Totter) je godine 1972. postala stalni član glumačke postave, odnosno došla na naslovnu špicu. *Medical Center* je 1971. godine osvojio Zlatni globus za najbolju dramsku seriju.

## Izvori


## Vanjske veze

* 
**
Marcali

**Marcali** (hrvatskosrpski: *Marcalin*, njemački: *Martzal*) je grad na jugozapadu Mađarske od 11,541 stanovnika, koji administrativno podpada pod Županiju Somogy.

## Geografija

Marcali leži 15 km istočno od Jezera Balaton.

## Historija

Marcali je prvi put dokumentiran 1274., a status grada dobio je 1977.

## Pobratimski gradovi

* , Topliţa
* , Künzelsau
* , Medulin

## Reference

## Vanjske veze

* ''Službene stranice Marcalia''
Mjere za dužinu

Mjera za dužinu je metar. To je razmak između dva zareza na  prametru-etalonu koji se čuva  u" Birou  za mjerenje" u Sevresu kod Pariza.

Measurement unit.jpg


## Međunarodnii sistem jedinica
U SI sistemu definicija metra glasi

1 metar je  rastojanje  koje  pređe  u  vakuumu  ravan elektromagnetni  talas  za  1/299792458  dijelova  sekunde. 
Ova definicija je uvedena 1975 god.

Ostale jedinice su izvedene korištenjem prefiksa.
;Prefiksi koji se koriste za izražavanje vrednosti fizičkih veličina

;Primjer

## Koje nisu  u SI

## SAD sistem mjera
Sistem mjera za dužinu u SAD  je sistem baziran na palcu, stopi, yardu i milji, koje su jedine veličine u svakodnevnoj upotrebi. Iako je Američki sistem mjera odredio odnose prema SI sistemu, još uvijek postoji nelogičnosti i različitosti. 
;Primjer
1 palac =25,4 mm po Internacionalnoj vrijednosti 
1m=39,37 palaca (ili 1 palac =25,4000508 mm) po U.S. survey measure (ili Američka mjera za pregled)
Za većinu namjena ova razlika je neprimjetna, ali ipak postoji.

1959. godine dogovoren je odnos palca i metra, i otada se ista vrijednost upotrebljava u Američkom i u Imperijalnom sistemu  mjera. Prije dogovora, oba sistema su upotrebljavala različite standarde. U.S. survey mjera je bila određena 1893. godine i bila je u upotrebi sve do 1959. godine.

## Pomorske

1  hvat (za dubinu) (2 km = 1,8288 m)

nautičke milje (jedna minuta luka geografske širine = 1852 m
## Mjere u astronomiji
* Astronomska jedinica
* parsek
* Svjetlosna godina
* Hablova dužina
## Fizika
* Borov radijus
* Prirodna jedinica mjere
* Plankova dužina

## Izvori
* Internacionalni Sistem Jedinica
* Measuring the UniverseThe IAU and astronomical units 
## Reference
Filozofski fakultet Univerziteta u Skoplju

**Filozofski fakultet** () na Univerzitetu svetog Ćirila i Metodija u Skoplju u Republici Makedoniji državni je fakultet osnovan u svom savremenom obliku 29. novembar 1946. godine. Najstarija je ustanova visokog obrazovanja u zemlji.

## Vanjske veze
* Филозофски факултет - Скопје
Filološki fakultet Univerziteta u Skoplju

**Filološki fakultet „Blaže Koneski“** () na Univerzitetu svetog Ćirila i Metodija u Skoplju u Republici Makedoniji državni je fakultet osnovan 1974. godine. Od 1996. godine fakultet nosi ime makedonskog pisca Blaža Koneskog. Filološko odeljenje na Filozofskom fakultetu osnovano je još 1946. godine.

## Vanjske veze
* Филолошки факултет „Блаже Конески“ - Скопје
Ekonomski fakultet Univerziteta u Skoplju

**Ekonomski fakultet** () na Univerzitetu svetog Ćirila i Metodija u Skoplju u Republici Makedoniji državni je fakultet osnovan 1950. godine. Fakultet je jedna od prvih ustanova visokog obrazovanja u zemlji. Od 1951. do 1956. fakultet je činio jednu instituciju sa Pranim fakultetom, a nakon toga je postao zasebna ustanova.

## Vanjske veze
* Економски факултет - Скопје
Fakultet za dramsku umetnost Univerziteta u Skoplju

**Fakultet za dramsku umetnost“** () na Univerzitetu svetog Ćirila i Metodija u Skoplju u Republici Makedoniji državni je fakultet osnovan 1987. godine. Na fakultetu se izvode studijski programi iz domena produkcija, režija, kamera, montaža i gluma.

## Vanjske veze
* Факултет за драмски уметности
Prirodoslovno-matematički fakultet Univerziteta u Skoplju

**Prirodoslovno-matematički fakultet** () na Univerzitetu svetog Ćirila i Metodija u Skoplju u Republici Makedoniji državni je fakultet osnovan 1946. godine. Fakultet izvodi naučnu, obrazovnu, primenjenu i izdavačku delatnost u domenu matematike, fizike, hemije, biologije, gegrafije, etnologije-antropologije i informatike kao i drugih domena i interdisciplinarnih delatnosti koje su povezane sa osnovnom delatnošću fakulteta.

## Vanjske veze
* Природно-математички факултет
Balatonlelle

**Balatonlelle** je turistički grad na jugu Mađarske od 5,223 stanovnika, koji administrativno podpada pod Županiju Somogy.

## Geografija

Balatonlelle leži na jugoistočnoj obali Jezera Balaton, odmah do Balatonboglára i Fonyóda.

Mjesto je prvi put dokumentirano 1229. pod imenom *Lelle*, a 1848. dobilo je status trgovišta, od 1864. mjestu je promjenjeno ime u *Balatonlelle*.

Balatonlelle se 1978. spojio sa tadašnjim Boglárom u novo naselje pod imenom - *Boglárlelle*, ali se to ujedinjenje razvrgnulo 1991. Kako je zajedničko naselje 1986. dobilo status grada, to su i Balatonlelle i Balatonboglár zadržali taj status.

## Pobratimski gradovi
* , Ramstein-Miesenbach
* , Vlăhița
* , Garešnica

## Reference

## Vanjske veze

* ''Službene stranice Balatonlellea''
Fonyód

**Fonyód** čita se *Fonjod* je turistički grad na jugozapadu Mađarske od 4,757 stanovnika, koji administrativno podpada pod Županiju Somogy.

## Geografija

Fonyód leži na jugoistočnoj obali Jezera Balaton, odmah pored Balatonboglára, sa kojim je gotovo spojen.

## Historija

Fonyód je tek 1989. dobio status grada.

## Pobratimski gradovi

* , Leipheim

## Reference

## Vanjske veze

* ''Službene stranice Fonyóda''
Csurgó

**Csurgó** čita se *Čurgo* je grad na jugozapadu Mađarske od 5,053 stanovnika, koji administrativno podpada pod Županiju Somogy.

## Geografija

Csurgó leži udaljen svega 7&nbsp;km od hrvatske granice i rijeke Drave.

## Historija

Csurgó je prvi put dokumentiran 1019., a 1850. dobio je status trgovišta.

## Pobratimski gradovi

* , Haimhausen
* , Cristuru Secuiesc
* , Aumale
* , Hof van Twente
* , Vrablje
* , Fehérvárcsurgó
* , Vrsar
* , Yuzawa, Akita

## Reference

## Vanjske veze

* ''Službene stranice Csurga''
Tab

**Tab** (njemački: *Tabau*) je grad na jugu Mađarske od 4,364 stanovnika, koji administrativno podpada pod Županiju Somogy.

## Geografija

Tab leži udaljen tridesetak km južno od Siófoka i Jezera Balaton.

Danas je poznat po pogonu kompanije *Flextronics*, koja se bavi elektronikom.

## Pobratimski gradovi

* , Dettenhausen

## Reference

## Vanjske veze

* ''Službene stranice Taba''
Fakultet za muzičku umetnost Univerziteta u Skoplju

**Fakultet za muzičku umetnost** () na Univerzitetu svetog Ćirila i Metodija u Skoplju u Republici Makedoniji državni je fakultet osnovan 1966. godine. Zgrada fakulteta velika je 1546 m2 i podeljena je na 10 predavaonica, 2 koncertne sale, 16 kabineta za individualnu nastavu 4 audio-vizuelna laboratorijuma.

## Vanjske veze
* Факултет за музичка уметност
Balatonföldvár

**Balatonföldvár** čita se *Balatonfeldvar* je turistički gradić na jugozapadu Mađarske od 2,195 stanovnika, koji administrativno podpada pod Županiju Somogy.

## Geografija

Balatonföldvár leži na jugoistočnoj obali Jezera Balaton, između Balatonlellea i Zamárdia.

## Historija

Nukleus današnjeg grada bilo je selo Földvár, koje se od 1895. počelo probražavati u ljetovalište, najviše zahvaljujući ulaganjima diplomata Dénesa Széchenyia, koji je od 1870. počeo na terenu od 45 hektara graditi turističko naselje.

Sve do 1950. Földvár je bio zasebna općina, nakon tog perioda stao se udruživati sa susjednim naseljima Köröshegy, Kereki, Pusztaszemes i Bálványos.

## Pobratimski gradovi

* , Gaienhofen
* , Steckborn
* , Saint-Georges-de-Didonne
* , Kühbach
* , Ylöjärvi
* , Zetea
* , Kirchdorf in Tirol

## Reference

## Vanjske veze

* ''Službene stranice Balatonfoldvar''
Zamárdi

**Zamárdi** je turistički grad na jugozapadu Mađarske od 5,053 stanovnika, koji administrativno podpada pod Županiju Somogy.

## Geografija

Zamárdi leži na jugoistočnoj obali Jezera Balaton, između Balatonföldvára i Siófoka.

## Historija

Zamárdi je prvi put dokumentiran 1082., - 1927. postao je općina, a 2008. dobio je status grada.

Između 1932. -  1943. mjesto se zvalo *Balatonzamárdi*.

Transformacija Zamárdija iz sela u grad, započela je 1910. osnivanjem prvih kupališta, danas Zamárdi ima preko 300.000 noćenja na godinu.

## Pobratimski gradovi

* , Villány
* , Cristuru Secuiesc
* , Ustrzyki Dolne
* , Malsch (bei Wiesloch)

## Reference

## Vanjske veze

* ''Službene stranice Zamárdija''
Nagybajom

**Nagybajom** čita se *Nađibajom* je grad na jugozapadu Mađarske od 3,288 stanovnika, koji administrativno podpada pod Županiju Somogy.

## Geografija

Nagybajom leži udaljen 29&nbsp;km zapadno od Kaposvára.

## Historija

Nagybajom je prvi put dokumentiran 1197., a 2001. dobio je status status grada.

## Pobratimski gradovi

* , Lăzarea
* , Schortens
* , Velika Polana

## Reference

## Vanjske veze

* ''Službene stranice Nagybajoma''
Sárospatak

**Sárospatak** čita se *Šarošpatak* (slovački: *Šarišský Potok* ili *Blatný Potok*) je grad na sjeveroistoku 
Mađarske od 12,256 stanovnika, koji administrativno podpada pod Županiju Borsod-Abaúj-Zemplén..

## Geografija

Sárospatak leži u kotlini rijeke Bodrog, udaljen 70 km sjeveroistočno od Miskolca.

## Historija
Nukleus današnjeg grada bio je lovački logor ugarskih kraljeva, koji je prvi put dokumentiran 1221. kao *Villa Potoc*. 
Tek nakon 1450. počelo se koristiti današnje ime Sárospatak.

## Pobratimski gradovi

* , Collegno
* , Eisenach
* , Izvoru Crişului
* , Krosno
* , Nokia
* , Soest
* , Tekirdağ

## Reference

## Vanjske veze

* ''Službene stranice Sarospataka''
Kanski filmski festival 1970.

Dvadesettreći po redu **[[Kanski filmski festival|Kanski festival]]** () se održavao u  Cannesu od 2. do 16. maja 1970. godine. Obilježila ga je kontroverza vezana uz odluku Roberta Favrea LeBreta, jednog od organizatora, da se ne daju pozivnice filmovima iz SSSR-a i Japana, a što je on obrazložio time da je "umoran od slavenskih spektakala i samurajskih filmova". Sovjeti su na to odgovorili tako što su Segeja Obrazcova, direktora moskvoskog Teatra lutaka, povukli iz žirija.

Slično kao i prethodnih par godina, na odluke žirija su značajno uticala aktualna politička događanja u svijetu, prije svega vijetnamski rat. Velikim dijelom zahvaljujući tome je Zlatnu palmu osvojio *[[MASH (film)|MASH]]* crna ratna komedija američkog autora Roberta Altmana koja je shvaćena kao alegorijska kritika američkog vojnog angažmana u Vijetnamu, a koja će od dotada relativno nepoznatog Altmana učiniti jednog od najvećih sineasta svog doba.

## Nagrade
*Grand Prix du Festival International du Film: *[[MASH (film)|MASH]]*, rež. Robert Altman
*Velika nagrada žirija: *[[Investigation of a Citizen Above Suspicion|Indagine su un cittadino al di sopra di ogni sospetto]]*, rež. Elio Petri
*Nagrada žirija (podijeljena jer se žiri nije mogao dogovoriti oko Velike nagrade): 
***[[The Falcons (film)|Magasiskola]]* - István Gaál
***[[The Strawberry Statement (film)|The Strawberry Statement]]* - Stuart Hagmann
*Najbolji glumac: Marcello Mastroianni u *[[The Pizza Triangle|Dramma della gelosia - tutti i particolari in cronaca]]*
*Najbolja glumica: Ottavia Piccolo u *[[Metello]]*
*Najbolji režiser: John Boorman za *[[Leo the Last]]*
*Najbolji debitantski rad: *[[Hoa-Binh (film)|Hoa-Binh]]*, rež. Raoul Coutard
*Palme d'Or za kratki film: *[[The Magic Machines]]*, rež. Bob Curtis
*Specijalni spomen za najbolji kratki film: *[[Et Salammbo?]]*, rež. Jean-Pierre Richard
*Tehnička velika nagrada: *[[Le Territoire des autres]]*, rež. François Bel
*Nagrada FIPRESCI: *[[Investigation of a Citizen Above Suspicion|Indagine su un cittadino al di sopra di ogni sospetto]]*, rež. Elio Petri

## Reference

## Vanjske veze
*1970 Cannes Film Festival 
*Cannes Film Festival 1970
*Cannes Film Festival:1970  at Internet Movie Database
*23ème Festival International du Film - Cannes
Father Came Too!

***Father Came Too!*** () je britanska filmska komedija snimljena u režiji Petera Grahama Scotta i premijerno prikazana početkom 1964. godine. Protagonist, koje tumače Stanley Baxter i Sally Smith, su mladi bračni par koji se nastoji izvući od dominacije supruginog bogatog oca (koga tumači James Robertson Justice). Radnja prikazuje kako u tu svrhu nabavljaju ladanjsku kućicu, ali kako se ispostavi da će ih opravke i adaptacije financijski uništiti. Ponekad se navodi kao nastavak filma *[[The Fast Lady]]*, mada to nije točno; iako se koristi dijelom iste glumačke ekipe i sličnih likova, oni nisu isti.

## Uloge
* James Robertson Justice ... Sir Beverly Grant
* Leslie Phillips ... Roddy Chipfield
* Stanley Baxter ... Dexter Munro
* Sally Smith ... Juliet Munro
* Eric Barker ... Mr. Gallagher
* Kenneth Cope ... Ron
* Terry Scott ... Krvnik
* Hugh Lloyd ... Mary, kraljica Škota
* Fred Emney ... Sir Francis Drake
* Peter Jones ... Charles II
* Ronnie Barker ... Josh
* Philip Locke ... Stan
* Timothy Bateson ... Wally
* Cardew Robinson ... Vatrogasni službenik
* Peter Woodthorpe ... Farmer
* James Villiers ... Benzil Bulstrode

## Izvori

## Vanjske veze
*
Hysteria (film, 1965)

***Hysteria*** () je britanski crno-bijeli filmski triler snimljen 1965. godine u režiji Freddieja Francisa. Protagonist, koga tumači Robert Webber, je Amerikanac koji je u Londonu doživio prometnu nesreću te uslijed nje dobio amneziju. Radnja prikazuje kako ga psihijatar (koga tumači Anthony Newlands) dovodi na svoje imanje, ali kako ga tamo počinju progoniti prikaze žene za koju postaje uvjeren da ju je ubio. *Hysteria* je nastao u produkciji studija Hammer Films koji je nastojao iskoristiti popularnost Hitchcockovih trilera. Nije postigao neki naročiti komercijalni uspjeh.

## Uloge
* Robert Webber ... Chris Smith
* Anthony Newlands ... Dr. Keller
* Jennifer Jayne ... Gina McConnell
* Maurice Denham ... Hemmings
* Lelia Goldoni ... Denise James
* Peter Woodthorpe ... Marcus Allan
* Sandra Boize ... Engleska djevojka
* Sue Lloyd ... Francuska djevojka
* John Arnatt ... Mr. James
* Marianne Stone ... Sektretarica Marcusa Allana - Miss Grogan
* Irene Richmond ... Mrs. Keller
* Kiwi Kingston ... Suprug francuske djevojke

## Reference

## Vanjske veze
*
*''Hysteria'' at TCMDB
*Review of film at Tipping My Fedora
*Review of film at DVD Talk
The Strawberry Statement

***The Strawberry Statement*** () je knjiga američkog novinara i publicista Jamesa Simona Kunena, objavljena 1969. godine i posvećena njegovim iskustvima kao studenta na njujorškom Univerzitetu Columbia, sa posebnim naglaskom na velike studentske demonstracije prethodne godine. Naslov knjige je došao od navodne izjave Herberta Deane, jednog od članova uprave univerziteta, koji je razbjesnio studente tvrdeći da su njihovi zahtjevi isto tako važno kao da tvrde da vole ukus jagoda. Kunen je događaje ispričao iz perspektive neposrednog učesnika, odnosno jednog od demonstranata koji je zbog svojih protestnih aktivnosti bio hapšen. Knjiga je postala bestseler, a 1970. godine je adaptirana u istoimeni igrani film, koji je, doduše, radnju premjestio u San Francisco te likove i događaje velikim dijelom učinio fiktivnim.

## Izvori
The Strawberry Statement (film)

***The Strawberry Statement*** () je američki igrani film snimljen 1970. godine u režiji Stuarta Hagmana. Predstavlja adaptaciju istoimene knjige Jamesa Simona Kunena, novinara i publicista koji je u njoj opisao svoja studentska iskustva, odnosno učešće u demonstracijama na njujorškom Univerzitetu Columbia dvije godine ranije. Scenario je, međutim, značajno skrenuo od predloška, promijenivši mjesto radnje, te ličnosti i događaje učinivši fiktivnim. Protagonist, koga tumači Bruce Davison, je mladić koji se upisao na kalifornijski univerzitet gdje ga politika ne zanima sve dok ne otkrije kako tamošnje hipi djevojke privlače radikalno lijevi revolucionari. Radnja prikazuje kako se demonstracijama priključuje kako bi ih zavodio, ali i kako ga policijska brutalnost postepeno natjera da se iskreno prihvati zahtjeve za prekidom regrutacije, vijetnamskog rata i rasne segregacije. *The Strawberry Statement* je premijerno prikazan na Kanskom festivalu gdje je njegov politički angažman imponirao žiriju; tamo je podijelio nagradu žirija sa mađarskim filmom *[[Magasiskola]]*. Mladom Davisonu, koji će kasnije postati izuzetno cijenjeni karakterni glumac, je nastup u *The Strawberry Statement* predstavljao jednu od rijetkih glavnih uloga.

## Uloge
* Bruce Davison: Simon
* Kim Darby: Linda
* Bud Cort: Elliott
* Murray MacLeod: George
* Tom Foral: Trener
* Bob Balaban: Elliott

## Izvori

## Vanjske veze
*
The Skull

***The Skull*** () je britanski horor film snimljen 1965. godine u režiji Freddieja Francisa. Temelji se na noveli *The Skull of the Marquis de Sade* Roberta Blocha. Protagonist, čiji lik tumači Peter Cushing, je kolekcionar i stručnjak za okultne teme koji otkupljuje lubanju koja je pripadala zloglasnom markizu de Sadeu. Radnja prikazuje kako je lubanja ukleta te da svakoga tko je posjeduje tjera u ludilo i smrt.

Film je napravljen za Amicus Productions, britanski studio koji je 1960-ih nastojao niskobudžetnim hororima i sličnim žanrovskim ostvarenjima parirati mnogo poznatijem studiju Hammer Films. Uz Cushinga, koji je bio zaštitni znak Hammerovih horora, se pojavljuje i njegov kolega i prijatelj Christopher Lee, i to u za njega nekarakterističnoj ulozi pozitivca. Film je izazvao pažnju i zbog muzike koju je napisala avangardna kompizitorica Elisabeth Lutyens, kao i zbog toga što se u posljednjih dvadesetak minuta ne izgovara nijedna jedina riječ. U samoj Francuskoj, gdje se film trebao distribuirati pod naslovom *Les forfaits du Marquis de Sade* (Grozote Markiza De Sadea) su protiv autora parnicu pokrenuli De Sadeovi nasljednici, te je povukli nakon što je naslov promijenjen u *Lubanja*.

## Uloge
* Peter Cushing ... Dr. Christopher Maitland
* Patrick Wymark ... Anthony Marco
* Christopher Lee ... Sir Matthew Phillips
* Jill Bennett ... Jane Maitland
* Nigel Green ... Inspektor Wilson
* Patrick Magee ... Policijski kirurg
* Peter Woodthorpe ... Bert Travers, Marcov stanodavac
* Michael Gough ... Voditelj dražbe
* George Coulouris ... Dr. Londe
* April Olrich ... Francuska djevojka
* Maurice Good ... Pierre, frenolog

## Vanjske veze
* ''The Skull'' at the Internet Movie Database
Der Mann mit dem Glasauge

***Der Mann mit dem Glasauge*** () je zapadnonjemački kriminalistički film snimljen u režiji Alfreda Vohrera i premijerno prikazan početkom 1969. godine. Predstavlja neslužbeni nastavak filma *[[Der Gorilla von Soho]]*, odnosno dio ciklusa inspiriranog prozom engleskog pisca Edgara Wallacea. Protagonist, koga tumači Horst Tappert, je inspektor londonskog Scotland Yarda koji razotkriva lanac trgovaca bijelim robljem. Iako je imao skromnog uspjeha u kino-dvoranama, *Der Mann mit dem Glausauge* je producente uvjerio kako u novim okolnostima, prije svega zbog mlade publike koja je tražila nove sadržaje, adaptacije Wallaceovih romana više nemaju budućnosti.

## Reference

## Vanjske veze
* 
* 
* Tonträger mit der Filmmusik
The Fast Lady

***The Fast Lady*** () je britanska filmska komedija snimljena 1962. godine u režiji Kena Annakina. Protagonist, koga tumači Stanley Baxter, je skromni državni službenik koji se zaljubi u lijepu djevojku (čiji lik tumači Julie Christie) a čiji je bogati otac (koga tumači James Robertson Justice) vlasnik trgovine automobilima. Radnja prikazuje kako se ispostavi da je djevojka luda za automobilima, te da je protagonist, iako vozi bicikl i ne zna ništa o motornim vozilima, nastoji impresionirati.

## Uloge
* James Robertson Justice ... Charles Chingford
* Leslie Phillips ... Freddie Fox
* Stanley Baxter ... Murdoch Troon
* Kathleen Harrison ... Mrs Staggers
* Julie Christie ... Claire Chingford
* Eric Barker ... Wentworth, instruktor vožnje
* Oliver Johnston ... Bulmer
* Allan Cuthbertson ... Bodley, ispitivač
* Esma Cannon ... Dama na zebri
* Dick Emery ... Shingler
* Deryck Guyler ... Dr. Blake
* Victor Brooks ... Policajac
* Terence Alexander ... Policajac na motociklu
* Trevor Reid ... Ispitivač
* Frankie Howerd

## Reference

## Vanjske veze
*
The Magic Machines

***The Magic Machines*** () je američki kratki dokumentarni film snimljen 1969. godine u režiji Boba Curtisa. U filmu se prikazuje kako 25-godišnji umjetnik po imenu Robert Gilbert od otpada pravi neobične skulpture, ali i kako kao poklonik hipijevske supkulture izražava svoje nezadovoljstvo zbog policijskog nasilja protiv studentskih demonstranata. *The Magic Machine* je godine 1970. osvojio Oscar za najbolji kratki film kao i Zlatnu palmu za najbolji kratki film na Kanskom filmskom festivalu.

## Izvori

## Vanjske veze
*
A doppia faccia

***A doppia faccia*** () ili ***Das Gesicht in Dunkeln*** () je italijansko-zapadnonjemački filmski triler snimljen 1969. godine u režiji Riccarda Frede, poznat kao jedna od posljednjih "redovnih" filmskih adaptacija proze engleskog pisca Edgara wallacea. Scenario se na temelji na Wallaceovom romanu *Face in the Night*. Protagonist, čiji lik tumači Klaus Kinski, je bogataš koji je otkrio da njegova supruga (čiji lik tumači Margaret Lee) održava lezbijske veze prije nego što će smrtno stradati u prometnoj nesreći. Radnja prikazuje kako se nastoji oporaviti na Azurnoj obali gdje, prilikom druženja sa hipijima slučajno otkrije pornografski film gdje nastupa supruga, te počne vlastitu istragu ne bi li otkrio da li je zapravo živa. Film je kasnije izazvao pažnju kao jedan od rijetkih gdje je Kinski tumačio pozitivca, odnosno zbog Fredinog stila režije koji će kasnije postati karakteristika *[[giallo]]* filmova. Prilikom premijere, međutim, nije imao uspjeha, te je natjerao Rialto Film da privremeno odustane od snimanja filmova na temelju Wallaceove proze (a što će nakratko nastaviti 1971. godine). Godine 1976. je u Francuskoj prikazana proširena verzija koja je sadržavala za tu svrhu posebno nadosnimljene hardcore pornografske scene.

## Reference

## Vanjske veze
*
Tvrda pornografija

**Hardcore**, **hard** ili, doslovno, **tvrda pornografija** je izraz kojim se opisuju oblici pornografije, prije svega vezani uz slike, fotografije i filmove, koji seksualnu aktivnost prikazuju na eksplicitan način, što obično uključuje prizore penetracije, odnosno muške erekcija i/li ejakulacije. Tvrda pornografija se zbog svoje eksplicitnosti razlikuje od meke pornografije gdje su takvi sadržaji implicitni ili simulirani.

## Historija
Razlikovanje pornografije na meku i tvrdu se pojavilo 1960-ih, kada su, zbog seksualne revolucije i kolapsa dotadašnjih cenzorskih standarda, široj publici postali dostupni dotada zabranjeni pornografski ili erotski sadržaji. Pod "mekim" sadržajima su počeli smatrati u pravilu oni koji od izvođača/modela nisu zahtijevali eksplicitnu seksualnu aktivnost, odnosno smatrali se manje uvredljivim po javni moral. Razlika se pretočila i u zakone koji su obično bili blagonakloniji prema "mekoj" nego prema "tvrdoj" pornografiji; to se i danas može vidjeti kroz to da se meka pornografija obično može, a tvrda ne može prikazivati na javnoj (zemaljskoj) televiziji.

### Zakonske restrikcije
Njemački zakon ne dozvoljava tvrdu pornografiju bez efektivnog sistema verifikacije dobi, a njemačka institucija *[[Bundesprüfstelle für jugendgefährdende Medien]]* (Savezno odjeljenje za medije štetne po mlade osobe) stavilo je američki porno-sajt YouPorn na svoj indeks. Kao rezultat ovoga, od aprila 2007. njemački sajt Googleovog enginea za pretragu (`google.de`) klasificirao je youporn.com kao veb-sajt tvrde pornografije i zamijenio ga s linkom do arhiva Chilling Effects, tvrdeći da je "njemačko regulatorno tijelo prijavilo ilegalan materijal".

## Reference
Edelény'

**Edelény** čita se *Edelenj* (njemački: *Edeling*) je grad na sjeveroistoku Mađarske od 9,739 stanovnika, koji administrativno podpada pod Županiju Borsod-Abaúj-Zemplén.

## Geografija

Edelény leži udaljen 25 km sjeverno od regionalnog centra Miskolca.

## Historija
Edelény je prvi put dokumentiran 1299., u grad se počeo transformirati u 19. vijeku kad su otvoreni šećerana i rudnik, a status grada dobio je 1986.

## Pobratimski gradovi

* , Moldava nad Bodvu
* , Worb
* , Bad Sobernheim
* , Siewierz

## Reference

## Vanjske veze

* ''Službene stranice Edelenya''
Sátoraljaújhely

**Sátoraljaújhely** čita se *Šatoraljaujhelj* (slovački: *Nové Mesto pod Šiatrom*, njemački: *Neustadt am Zeltberg*) je grad na sjeveroistoku Mađarske od 14,956 stanovnika, koji administrativno podpada pod Županiju Borsod-Abaúj-Zemplén.

## Geografija

Sátoraljaújhely leži pored slovačke granice, udaljen 80 km sjeverno od Miskolca.

## Historija
Nakon što je obnovljen poslje tatarske provale - Sátoraljaújhely je dobio status grada 1261. od kralja Stjepana V.

Grad je 1748. postao administrativni centar tadašnje Županije Zemplén.

## Pobratimski gradovi

* , Franeker
* , Krosno
* , Lohja
* , Opole Lubelskie
* , Sărăţeni, Mureş
* , Solun (Sindos)

## Reference

## Vanjske veze

* ''Službene stranice Sátoraljaújhelya''
Szerencs

**Szerencs** čita se *Serenč* (njemački: *Serentsch*) je grad na sjeveroistoku Mađarske od 9,013 stanovnika, koji administrativno podpada pod Županiju Borsod-Abaúj-Zemplén.

## Geografija

Szerencs leži udaljen 35 km sjeverno od Miskolca, nedaleko Tokaja.

## Historija
Szerencs je prvi put dokumentiran 1216. Od 1247. se u njemu nalazi benediktinska opatija, čije su zgrade 1556. pretvorene u dvorac porodice Rákóczi.

## Pobratimski gradovi

* , Geisenheim
* , Hesperingen
* , Malchin
* , Miercurea Nirajului
* , Podgora
* , Rožnjava

## Reference

## Vanjske veze

* ''Službene stranice Szerencsa''
Sajószentpéter

**Sajószentpéter** čita se *Šajosentpeter* (njemački: *Sankt Peter*) je grad na sjeveroistoku Mađarske od 11,679 stanovnika, koji administrativno podpada pod Županiju Borsod-Abaúj-Zemplén..

## Geografija

Sajószentpéter leži udaljen 10 km sjeverno od regionalnog centra Miskolca.

## Historija

Mjesto je prvi put dokumentirano 1281. pod imenom *Szentpéter* (sv. Petar), kasnije mu je dodan prefiks *sajó* po rijeci Sajó.

Razoren je za Husitskih ratova. Ponovno je izgrađen nakon 1466., ali je status grada dobio tek 1989.

Od kraja 19. vijeka, počeo se industrijalizirati, za socijalizma bio je snažan industijski grad, ali je nakon 
sloma socijalizma većina njegovih pogona bankrotirala.

## Pobratimski gradovi

* , Kobiór
* , Dobšina

## Reference

## Vanjske veze

* ''Službene stranice Sajószentpétera''
Szikszó

**Szikszó** čita se *Sikso* (njemački: *Sixau*) je grad na sjeveroistoku 
Mađarske od 5,410 stanovnika, koji administrativno podpada pod Županiju Borsod-Abaúj-Zemplén.

## Geografija

Szikszó leži udaljen 15 km sjeverno od regionalnog centra Miskolca pored Tokaja.

## Historija
Nukleus današnjeg grada je prvi put dokumentiran 1280. ali je to naselje raseljeno nakon mongolske invazije.

Obnovljeno je u 18. vijeku, nakon istjerivanja Osmanlija.
Nakon katastrofalnog požara.1852. tadašnji  grad zatražio je 1866.da mu se oduzme status i da ponovno postane selo jer nije imao novaca za obnovu. Tako da je Szikszó tek 1989 ponovno dobio status grada.

## Pobratimski gradovi

* , Dro
* , Eisenach
* , Sovata
* , Waldems
* , Stronie Śląskie

## Reference

## Vanjske veze

* ''Službene stranice Sziksza''
Mezőkövesd

**Mezőkövesd** čita se *Mezokevezd* je grad na sjeveroistoku 
Mađarske od 16,394 stanovnika, koji administrativno podpada pod Županiju Borsod-Abaúj-Zemplén.

## Geografija

Mezőkövesd leži udaljen 50 km sjeverno od regionalnog centra Miskolca, i 15&nbsp;km od Egera.

## Historija
Nukleus današnjeg grada prvi put je dokumentiran u 13. vijeku. To mjesto dobilo je
1464. status grada od kralja Matije Korvina.

## Pobratimski gradovi

* , Vinogradiv
* , Suplacu de Barcău
* , Târgu Secuiesc
* , Bad Salzungen
* , Rüdesheim am Rhein
* , Żory

## Reference

## Vanjske veze

* ''Službene stranice Mezokovesda''
Bodrog

**Bodrog** je rijeka na jugu Slovačke i sjeveru Mađarske duga 267 km, desna pritoka Tise.

## Karakteristike

Bodrog se formira sutokom rijeka Ondave i Latorice, kod sela Zemplin u Okrugu Trebišov - Slovačka.

Od tamo teče prema jugu do mađarske granice koju prelazi kod Sátoraljaújhelya, protiče preko Sárospataka do ušća u Tisu.kod Tokaja.

Bodrog ima sliv velik 13 600 km².
## Reference

## Vanjske veze

* ''Area along the Bodrog'' na portalu Pallas Nagy Lexikona
Nyékládháza

**Nyékládháza** čita se *Neklahaza* je grad na sjeveroistoku Mađarske od 4,876 stanovnika, koji administrativno podpada pod Županiju Borsod-Abaúj-Zemplén.

## Geografija

Nyékládháza leži udaljena 20 km južno od Miskolca.

## Historija
Nukleus današnjeg grada bila su dva sela Mezőnyék i Ládháza, prvi put dokumentirana 1270., odnosno 1293.
Ona su se ujedinila 1932. pod imenom Nyékládháza, a  2003. mjesto je dobilo status grada.

## Pobratimski gradovi

* , Chrzanów

## Reference

## Vanjske veze

* ''Službene stranice nyekladhaze''
Mezőcsát

**Mezőcsát** čita se *Mezečat* (njemački: *Leberitz*) je grad na sjeveroistoku 
Mađarske od 5,882 stanovnika, koji administrativno podpada pod Županiju Borsod-Abaúj-Zemplén.

## Geografija

Mezőcsát leži u slivu rijeke Tise, udaljen 35 km južno od Miskolca.

## Historija

Nukleus današnjeg grada prvi put je dokumentiran polovicom 14. vijeka, a zna se da je 1698. imao status trgovišta.

## Reference

## Vanjske veze

* ''Službene stranice Mezocsat''
Le territoire des autres

***Le territoire des autres*** () je francuski dokumentarni film snimljen u režiji François BelFrançoisa Bela, Jacqueline Fano, Michela Fanoa i Gérarda Viennea i premijerno prikazan 1970. godine. U njemu se kroz migracije ptica prikazuje život faune u Evropi, a sa posebnim naglaskom na prijetnju koju životinjama predstavlja zagađenje. Osvojio je Tehničku nagradu na Kanskom festivalu.

## Reference

## Vanjske veze
*
Hoa-Binh

***Hoa-Binh*** () je francuski igrani film snimljen 1970. godine u režiji Raoula Coutarda, a kome je to bio režijski debi. Predstavlja adaptaciju romana *La Colonie des cendres* Francoise Lorrain, a radnja se bavi tada aktualnim Vijetnamskim ratom. Protagonist, koga tumači Lan Phi, je 11-godišnji vijetnamski dječak kome se otac prikljuio gerilcima Viet Conga, a majka smrtno oboljela, te je prisiljen preživjeti na ulicama Sajgona. Coutard, koji je tada uživao status jednog od najvećih direktora fotografije Novog vala, inspiraciju za *Hoa-Binh* je pronašao i u vlastitim iskustvima fotoreportera u doba Prvog indokineskog rata. Kritičari su kod filma zapazili inzistiranje na pacifizmom, odnosno odbijanje autora da se svrsta na ijednu od strana u sukobu.

## Uloge
* Lan Phi ... Hung
* Huynh Cazenas ... Xuan
* Le Quynh ... Otac
* Marcel Lan Phuong ... Nam
* Bui Thi Thanh ... Tran Thi Ha
* Tran Van Lich ... Politički komesar
* Anh Tuan ... Viet Congov oficir
* Danièle Delorme ... Francuska bolničarka
* Kieu Anh ... Vijetnamska bolničarka
* Xuan Ha ... Majka

## Napomene

## Vanjske veze
*
Metello

***Metello*** je italijanski igrani film snimljen 1970. godine u režiji Maura Bologninija. Po žanru je historijska drama, a protagonist, čiji lik tumači Massimo Ranieri, je mladić koji krajem 19. vijeka ostao siroče i koji je prisiljen odrastati u siromaštvu. Radnja prikazuje kako se priključuje radničkom pokretu i prvim sindikatima, te kako zbog svoje političke aktivnosti ulazi u probleme sa vlastima. *Metello* je prikazan na Kanskom festivalu gdje je Ottavia Piccolo osvojila Nagradu za najbolju glumicu.

## Uloge
* Massimo Ranieri - Metello
* Ottavia Piccolo - Ersilia
* Frank Wolff - Betto
* Tina Aumont - Idina
* Lucia Bosé - Viola
* Pino Colizzi - Renzoli
* Mariano Rigillo - Olindo
* Luigi Diberti - Lippi
* Manuela Andrei - Adele Salani
* Corrado Gaipa - Badolati
* Adolfo Geri - Del Bueno
* Claudio Biava - Moretti
* Franco Balducci - Chellini
* Steffen Zacharias - Pallesi
* Sergio Ciulli

## Vanjske veze
*
Telekom Slovenije

**Telekom Slovenije** najveći je telkomunikacioni operater u Sloveniji. Telekom Slovenije ima širok spektar usluga od kojih su najbitnije: fiksna i mobilna telefonija i internet usluge. U većinskom vlasništvu je Republike Slovenije.

## Istorijat
Telekom Slovenije je nastao 1995. godine izdvajanjem iz tadašnjeg PTT Slovenije.

## Poslovanje
Telekom Slovenije ima većinsko ili 100% vlasništvo u sledećim preduzećima:
* Mobitel d. d. (Slovenija)
* GVO d. o. o. (Slovenija)
* Avtenta.si d. o. o. (Slovenija)
* TSmedia d. o. o. (Slovenija)
* IPKO (Kosovo)
* One (Makedonija)
* Aneks (BiH)
* Gibtelecom (Gibraltar)
* Primo (Albanija)

## Povezano
* Pošta Slovenije

## Reference

## Vanjske veze
* Zvanična internet stranica
Sadiq Khan

**Sadiq Aman Khan** (8. oktobar 1970 - ) je britanski laburistički političar koji od 2016. vrši dužnost gradonačelnika Londona.

Rodio se u porodici pakistanskih doseljenika, a prije početka političke karijere bavio pravom. Od 1994. do 2006. je bio vijećnik londonske općine Wandsworth, a na izborima 2005. je kao laburistički kandidat osvojio mjesto zastupnika Totinga u britanskom Parlamentu. Od 2008. do 2010. je vršio niz nižih dužnosti u vladi laburističkog premijera Gordona Browna. Khan se ideološki izjašnjava kao socijaldemokrat, odnosno pripada *mekom* krilu Laburističke stranke koje je bliže lijevom centru nego ljevici. Usprkos toga je ostvario dobru suradnju sa novim vođom stranke Jeremyjem Corbynom. Khan kao vjeroispovjest navodi islam i kao takav je nakon izbora 2016. postao prvi musliman na čelu jedne metropole u zapadnom svijetu. Zbog javne podrške istospolnim brakovima su neki od britanskih imama protiv njega proglasili fetvu, te je neko vrijeme imao policijsku zaštitu.

## Izvori

## Vanjske veze

*Sadiq Khan MP  official site
*Sadiq Khan – Labour Candidate for Mayor of London official site
Vlada u egzilu

**Vlada u egzilu** ili **izbjeglička vlada** je naziv za grupu ljudi ili organizaciju koje za sebe tvrdi da predstavlja legitimnu ili *[[de iure]]* vlast neke države, iako na njenoj teritoriji *[[de facto]]* vlast vrši neka druga vlada ili država. Vlade u egzilu obično nastaju uslijed ratova, revolucija, građanskih ratova ili pučeva, kada predstavnici ili pristaše poražene strane odlaze u egzil u inozemstvo odakle pokušavaju ishoditi svoj povratak na vlast. U tome vlade u egzilu mogu, ukoliko za to postoje politički, vojni, ekonomski ili drugi uvjeti, steći podršku, odnosno formalno priznanje drugih vlada, koji njihovim predstavnicima daju diplomatske i druge povlastice kao da je riječ o "pravoj" vladi suverene države. Vlade u egzilu, ovisno o mogućnostima, mogu obavljati cijeli niz aktivnosti koje inače obavlja "prava vlada", a to uključuje osnivanje i održavanje vlastite oružane snage, potpisivanje međunarodnih sporazuma, izdavati isprave (pasoše, identifikacijske oznake), održavati izbora i sl.

Suvremeni primjer predstavlja Nacionalna koalicija sirijskih revolucionarnih i opozicionih snaga koja okuplja protivnike režima predsjednika Bašara al-Asada u sirijskom građanskom ratu, a koje je krajem 2012. Evropska unija priznala kao "jedinog legitimnog predstavnika sirijskog naroda".

Najdugovječnija od danas postojećih vlada u egzilu je Rada Bjeloruske Narodne Republike sa sjedištem u Torontu, osnovana 1920. godine nakon što su boljševici za vrijeme ruskog građanskog rata uništili kratkotrajnu Bjelorusku Narodnu Republiku.

## Povezano
*Privremena vlada
*Vlada Kraljevine Jugoslavije u egzilu
Moskva-Siti

**Moskovski međunarodni poslovni centar** (), znan i kao **Moskva-Siti** (), je poslovni okrug u središtu Moskve, Rusija. Trenutno je još uvijek u izgradnji. Očekuje se da će Moskva-City biti prva zona u Rusiji koja će ujediniti poslovne aktivnosti, životne prostore i zabavu u jednom okrugu. Vlasti u Moskvi su projekt osmislile 1992. godine. Procjenjuje se da će oko 250.000 do 300.000 ljudi raditi i živjeti u kompleksu u bilo koje vrijeme. Za vođenje i praćenje izgradnje je 1992. osnovana tvrtka CITY. Moskva-City se nalazi približno 4 km zapadno od Crvenog trga. Prostire se na području od 60 hektara zemljišta. Prije početka projekta, na ovom zemljištu je bio stari kamenolom sa mnogo napuštenih ili zatvorenih tvornica i skladišta. Procjenjuje se da je ukupna vrijednost projekta oko 12 milijardi američkih dolara.

## Povezano
* Bagrationov most

## Reference
20. berlinski filmski festival

**Berlinski međunarodni filmski festival 1970.** () je bilo dvadeseto po redu izdanje Berlinskog filmskog festivala (Berlinale), koje se održavalo od 26. juna do 5. jula 1970. godine u tadašnjem Zapadnom Berlinu. Originalno je bilo zamišljeno da traje do 7. jula, ali su zbivanja na filmu zasjenjena skandalom, odnosno javnom svađom među članovima žirija koje je izazvao *[[o.k. (film)|o.k.]]*, zapadnonjemački film koji je prikazivao zvjerstva američkih snaga prema vijetnamskim civilima u tada aktualnom vijetnamskom ratu. Predsjednik, američki režiser George Stevens, je film proglasio "antiameričkim" i nespojivim sa načelima festivala ô "promoviranju veza među narodima"; na to je oštro reagirao dio članova žirija na čelu sa srpskim i jugoslavenskim režiserom Dušanom Makajevevom koji je skidanje filma sa programa proglasio cenzurom. Nakon višednevnih neuspjelih napora da se postigne kompromis, festival je prekinut bez dodjeljivanja nagrada.

## Reference

## Vanjske veze
* Berlinale-Jahresarchiv 1970 
* Artikel zur Berlinale 1970 auf der Website des Hauses der Kulturen der Welt
31. venecijanski filmski festival

**31. izdanje [[Venecijanski filmski festival|Međunarodne smotre filmske umjetnosti u Veneciji]]** () je bio filmski festival održan u Veneciji od 19. augusta do 1. septembra 1970. godine.

U skladu sa na prethodnom festivalu ustanovljenoj praksi, organizatori nisu dodjeljivali službene nagrade, a što je praksa koja se nastavila do 1980. godine. Izuzetak je bio počasni Zlatni lav koga je američki režiser Orson Welles dobio za životno djelo.

## Nagrade
*Zlatni lav za životno djelo:
***[[Orson Welles]]*
*Nagrada Pasinetti
**Najbolji strani film - *[[Wanda (film)|Wanda]]* (Barbara Loden)
**Najbolji italijanski film - *[[The Clowns (film)|The Clowns]]* (Federico Fellini)

## Vanjske veze
* 1970 Venice Film Festival at IMDB
Dramma della gelosia (tutti i particolari in cronaca)

***Dramma della gelosia (tutti i particolari in cronaca)*** () je italijanska filmska komedija snimljena 1970. odine u režiji Ettorea Scole. Protagonistica, čiji lik tumači Monica Vitti, je cvjećarica koja se ne može odlučiti da li nastavi ljubavnu vezu sa oženjenim građevinskim radnikom (koga tumači Marcello Mastroianni) ili mladim kuharom (koga tumači Giancarlo Giannini). Radnja prikazuje kako se nakon niza svađa i tučnjava sve troje odluče početi zajedno živjeti u *[[ménage à trois]]u*, ali ni takav aranžman ne potraje kada se protagonistici počne sviđati mesar (čiji lik tumači Hércules Cortés). *Dramma* je kritičarima privukla pažnju zbog toga što je radnjom bila smještena u milje radničke klase, ali i što su autori kroz bizarni humor i likove nastojali vidjeti kako su se na niže slojeve odrazili bile odrazile burne kulturne i ekonomske promjene prethodnih decenija. Pažnju je privukla i neobična narativna tehnika kojom se likovi obraćaju publici. Usprkos toga, kritike su bile loše, pri čemu se najviše zamjeralo neuspješno nastojanje da evociraju tradicije neorealizma u suvremenim okolnostima. Mastroianni je, međutim, osvojio Nagradu za najboljeg glumca na Kanskom festivalu.

## Uloge
* Marcello Mastroianni - Oreste Nardi
* Monica Vitti - Adelaide Ciafrocchi
* Giancarlo Giannini - Nello Serafini
* Manuel Zarzo - Ughetto
* Marisa Merlini - Silvana Ciafrocchi
* Hércules Cortés - Ambleto Di Meo
* Fernando Sánchez Polack - lokalni vođa komunista
* Gioia Desideri - Adelaideina prijateljica
* Juan Diego - Antonijin sin
* Bruno Scipioni - Picajolo
* Josefina Serratosa - Antonia
* Giuseppe Maffioli - Advokat
* Paola Natale - Cvjećarica
* Brizio Montinaro - Čuvar restorana

## Izvori

## Vanjske veze
*
Barbara Loden

**Barbara Loden** (8. jul 1932 - 5. septembar 1980) bila je američka glumica, plesačica i manekenka, najpoznatija po filmu *[[Wanda (film)|Wanda]]* iz 1970. godine u kome je nastupila u naslovnoj ulozi, te ga režirala, producirala i napisala scenario, učinivši ga tako jednim od  ženskih autorskih filmova američke kinematografije. Loden je također bila poznata i kao druga supruga uglednog režisera Elije Kazana, za koga je nastupila u filmu *[[Sjaj u travi]]*, kao i u brodvejskoj predstavi *[[After the Fall (drama)|After the Fall]]*, drame Arthura Millera gdje je tumačila lik nalik na Millerovu bivšu suprugu Marylin Monroe, a za što je nagrađena Tonyjem. Loden i Kazan su, međutim, posljednjih godina bili u svađi, jer ga je Loden optuživala da joj zbog ljubomore sabotira karijeru; u braku su ostali sve do njene smrti od raka dojke.

## Izvori


## Vanjske veze
* 
*
Magasiskola

***Magasiskola*** () je mađarski igrani film snimljen 1970. godine u režiji Istvána Gaála. Radnja prikazuje kako student ornitologije ide u mađarsku pustu gdje bi se trebao podučiti sokolarstvu, ali i kako tom prilikom upozna veliku okrutnost. *Magasiskola* je prikazan na Kanskom festivalu gdje je podijelio Nagradu žiriju sa američkim filmom *[[The Strawberry Statement (film)|The Strawberry Statement]]*.

## Izvori


## Vanjske veze
*
Crvene lampe

***Crvene svjetiljke*** () je grčki crno-bijeli igrani film snimljen 1963. godine u režiji Vasilisa Georgiadisa. Radnja se događa u pirejskoj četvrti crvenih svjetala koje se uskoro treba srušiti kako bi se sagradilo novo naselje, te prati sudbinu nekoliko prostitutki koje se suočavaju sa novim okolnostima i važnim životnim odlukama. *Crvene svjetiljke*, koji je bio nominiran za Oscar za najbolji strani film, se smatra jednim od najuspješnijih ostvarenja grčke kinematografije svog vremena.

## Uloge
* Tzeni Karezi - Eleni Nicoleskou
* Giorgos Foundas - Michailos
* Dimitris Papamichael - Petros
* Alexandra Ladikou - Anna Georganta
* Manos Katrakis - Kapetan Nicholas
* Mary Chronopoulou - Mary Pana
* Phaedon Georgitsis - Angelos
* Despo Diamantidou - Madam Pari
* Eleni Anousaki - Myrsine
* Katerina Helmy - Marina Georgiadou
* Kostas Kourtis - Doris
* Yro Kyriakaki - Katerina
* Notis Peryalis - starac

## Reference

## Vanjske veze
*
Majka nevjeste (film, 1963)

***Majka nevjeste*** (, translit.&nbsp;Omm el aroussa) je egipatska crno-bijela filmska komedija snimljena 1963. godine u režiji Atefa Salema. Protagonisti, koje tumače Tahgyeyya Kariokka i Imad Hamdi, su kairski bračni par koje kćer iznenadi sa najavom udaje. Radnja prikazuje njihova nastojanja da  prikupie dovoljno novaca za miraz, kada se ispostavi da su roditelji budućeg zeta snobovski bogataši.

## Uloge
* Taheya Cariocca ... Zeinab
* Imad Hamdi ... Hussein

## Reference

## Vanjske veze
*
Bablje ljeto (film)

***Bablje ljeto*** je jugoslavenski igrani film snimljen 1970. godine u režiji Nikole Tanhofera. Protagonist, koga tumači Rade Šerbedžija, je mladi pomorac koga dva bračna para angažiraju da upravlja jahtom tokom krstarenja po Jadranu. Radnja prikazuje kako sa vremenom izbijaju napetosti, kada jedna od supruga počne iskazivati zanimanje za mladića.

## Izvori

## Vanjske veze
*
Most u Klepcima

**Most u Klepcima** premošćuje rijeku Bregavu, opština Čapljina, Bosna i Hercegovina.

## Lokacija
Lociran je u neposrednoj blizini naselja Klepci, 1 km sjeverno od grada, uzvodno od ušća rijeke Bregave u Neretvu nekih 200 metara. Zapadno od mosta prolazi magistalni put M-17, Sarajevo - Jadransko more. 

## Istorijski podaci
Na mjestu današnjega mosta postojao je rimski most. Tačno vrijeme izgradnje mosta iz tog perioda nije utvrđeno. Pretpostavlja se da je godine 1517. hercegovački beg Mustafa-beg nadogradio današnji most, koji je oko 170 godina kasnije obnovljen. Nije poznato da li je izmjenjen njegov prvobitni izgled. Prema pisanim izvorima na ovom mostu je postojao natpis kome se izgubio svaki trag. 

## Opis
Podsjeća na svodove rimskih mostova kao i na luk Starog mosta u Mostaru, ali se svojim specifičnostima posebno izdvaja, predstavlja jedno od najznačajnijih djela osmanskog graditeljstva u oblasti infrastrukturnih objekata. 

Most je izgrađen sa lučnim otvorom raspona 17,52 m (strijela luka iznad najnižeg vodostaja 6,30 m i produžava se oko 1,0 m ispod površine vode). Lučna konstrukcija mosta je urađena segmentno. Specifičnost mosta je najveći raspon ovog tipa mostova na ravničarskim rijekama. Korito rijeke je na ovom mjestu relativno široko, obale su niske, zbog čega graditelj izvodi veće kamene podzide i formira dugačke prilazne rampe, sa čime je suzio raspon na 17,52 m.

Podgled svoda izveden lijepo obrađenim klesancima, sa radijalnim fugama. Čeoni lukovi svoda uvučeni su (oko 4 cm) u odnosu na čeone zidove pa širina svoda iznosi 3,69 m. Ovi elementi su izvedeni od pravilnih klesanaca u nižim dijelovima horizontalnog, a u gornjim dijelovima kosog i radijalnog smjera. Vijenac iznad čeonih zidova je visine 17 cm i jednostavne je profilacije, sa ogradom visine 88 cm. Istak vijenca iznosi 10 cm u odnosu na ogradu. Debljina istaka je nekih 15 cm. Hodna konstrukcija je širine 3,75 m sa strmom niveletom. Najviša točka iznosi 7,20 m iznad minimalne razine vodostaja. Obrađena je u kaldrmi od krupnijeg riječnog oblutka sa neujednačenim stubama (u ravnini vijenca na čeonim zidovima). 

## Literatura
* Džemal Čelić, Mehmed Mujezinović, Sarajevo 1969 -Stari mostovi u BiH
* Milan Gojković, Zavod za zaštitu kulturno-historijskog i prirodnog naslijeđa BiH, 1989 -Projekat sanacije mosta u Klepcima

## Reference